Arnhem (Jerman Arnheim) iku gemeente ing provinsi Gelderland, Walanda. Kutha iki kutha krajan provinsi Gelderland lan kutha kang gedhé dhéwé nomer loro sawisé Nijmegen. Kutha Arnhem iku papané ana saloré lan sakidulé kali Rijn. Arnhem kang ndunungi resmi 145.417 jiwa (per 31 Des. 2008).

Étimologi 
Arnhem iku asalé saka jeneng Arneym lan jeneng iki asalé saka tembung heem (omah) lan Arn utawa Aro. Tembung pungkasan iki sangkané saka basa Germanik arnu (manuk rajawali). Dadi tegesé "omah para manuk rajawali".

Latar wuri 
Provinsi Gelderland kang papané ana ing wétané Walanda iku saka 12 provinsi Walanda lan salah siji kang gedhé ambané wewengkoné. Provinsi iki ing taun 2008 dipérang dadi 56 gemeente. Ing Walanda gemeente iku pérangan administratif sangisoring provinsi. Dadi provinsi iku antara Nagara lan gemeente.

Jaman mbiyèn kabèh panggonan iku uga gemeente ing Walanda. Saka désa cilik nganti kutha krajan. Nanging saiki wis ora mangkono manèh. Akèh panggonan kang digabung dadi siji supaya olèh gemeente kang ukurané sedheng.

Liya-liya 

Arnhem iku siji-sijiné kutha ing Walanda kang ngoperasèkaké dines trolleybus. Trolleybus iku campuran antara trèm lan bus. Dadi bus kang lumaku mawa daya listrik.

Cathetan sikil

Uga delengen 
 Bronbeek

Pranala njaba 
 Situs wèb resmi

Gemeente ing Walanda